Janúarmánuður heitir eftir rómverska guðinum Janusi , sem var guð upphafs og inngöngu . Janus hafði tvö andlit , annað vísaði fram og hitt aftur og gat hann því horft bæði aftur og fram í tímann . Á miðöldum færði kirkjan nýársdag til 25. desember en síðar til 25. mars , til boðunardags Maríu . Á sextándu öld lagfærði Gregoríus páfi tímatalið og 1. janúar varð aftur nýársdagur . Janúar þykir góður afmælisdagur samkvæmt hjátrú . Það er talið heillavænlegt að fæðast þennan fyrsta dag ársins og þau börn muni eiga hamingjuríka ævi , auk þess sem þau fá auðvitað fyrst bílpróf í vinahópnum , sem er líka líklegt til vinsælda . Janúar hefur hvorki árstíðbundna né heldur stjarnfræðilega þýðingu sem upphafsdagur nýs árs en var valinn nýársdagur eftir geðþótta Rómverska öldungaráðsins árið 153 f.Kr . Rómversku keisararnir hrærðu reyndar í tímatalinu hver á fætur öðrum þar til það var komið á skjön við sólarganginn og var það loks Júlíus Sesar sem kom lagi á það árið 46 f.Kr . Þá þurfti hann reyndar að hafa árið 445 daga langt til að rétta tímatalið af .